Publication: Magyar Közlöny
Issue: MK-1999-23 (Year: 1999, Number: 23)
Era: 1990-2004
Section: 1. A Magyar Nemzeti Bank az 1991. évi LX. törvény
Paragraph Index: 331

c) A bankjegy hátoldala többszínű, széléig kifutó alapnyomattal és kétszínű képnyomattal készült, melynek összhatása világoszöld és lila. Az írisszerűen nyomtatott alapnyomatok a jobb oldalon található vízjelmező körül szürke, középen világoszöld, a bal oldalon szürke színhatásúak. A bankjegy alsó, felső és bal oldali szegélyének hullámvonalas mintáiban mikroírással „ÖTEZER FORINT” ismétlődő felirat látható. Az alapnyomat bal felső részén az átnézőjel hátoldali eleme található. A képnyomat része a vízjelmező felett és alatt több sorban ismétlődő mikroírás, amelynek szövege „MAGYAR NEM- ZETI BANK”. A jobb szélen a vakok és csökkent látóképességűek számára a címlet felismerhetőségét elősegítő jel található, amelynek színe lila. A képnyomat fő motívuma a nagycenki Széchenyi-kastélyt ábrázoló metszet, amelynek jobb alsó részén ovális alakú rozettában az „5000” értékjelzés látható. A metszet alatt bal oldalon „A NAGYCENKI SZÉCHENYI KASTÉLY” felirat olvasható. E rajzolatok színe lila. A bankjegy felső részén az „5000” értékjelzés és az „ÖTEZER FORINT” felirat látható, melyek színe sötétkék. A bankjegy hátoldalának képe:

Source: https://magyarkozlony.hu/hivatalos-lapok/de6a89eec0c0a5142eee72e64834aa97989c6205/dokumentumok/3f3ba84184f673b3d0b5149ccd5ec36fbf498081/letoltes